open-index/open-wikipedia-markdown huggingface dataset:
Abagena Sambo Adabiire

**Abagena Sambo Adabiire** deti nɛreba basɛba wi'ira ti kɔlɔ Tindaana la yuum ze'ele la Bɔlega Buke'ere dee nɔgɛ ta zi'an Bɔlega Zaarɛ Bɔlega so'olum la puan. Abagena Sambo n yuum zi Zaarɛ la zuo, nɛreba basɛba yuum kɔ'ɔm wi'ira e la Zãarɛ Asambo deti amiŋa me yuum kelum ŋmɛ'ɛra a kɔlegɔ la dee wi'ira a yu'urɛ la la bala nɔɔ. Ŋwana wa yuum basɛ mɛ ti nɛreba zo'e zo'e mina e la Zãarɛ la gana Buke'ere la. Dee ba yaaba la yuum ze'ele la Buke'ere tukɛ ta zi'irɛ Zaarɛ tiŋa la puan.

Abagena Sambo deti nɛreba basɛba wi'ira ti kɔlɔ Tindaana la yuum ŋmɛ'ɛri la kɔlegɔ, ŋmɛ kɔlegɔ la lomese tinsi ti nɛreba mina e dee kelum wum a yuuma la zo'e zo'e bɔna la a kɔlegɔ la puan. Asambo de la Kɔleŋmɛkura la puan ayima yuum ŋmɛ kɔlegɔ la ti la ana suŋa dee tara nyɛlum ti kɔma tɔgesɛ ŋmɛ'ɛra zina beere wa.

## [[Viisegɔ lɔgerɔ]]

Buuri Buuri:Gaana Nɛra
Buuri Buuri:All
Abagenagɔŋɔ Jacob (Kɔleŋmɛ'ɛra)

**Abagenagɔŋɔ Jacob** de la Kɔleŋmi'ira n ze'ele Yɔregɔ Awimbagena yire Booŋo so'olum la puan. Abagenagɔŋɔ de la Kɔleŋmɛ'ɛreba ba puan ayima ti ayu'urɛ yise paɛ tiŋa woo deti a me ŋmɛ'ɛra kɔlegɔ la suŋa suŋa ti nɛreba nɔŋɛ a yele dɔla la a baaŋa la puan.

## Viisegɔ lɔgerɔ

Buuri Buuri:Gaana Nɛra
Buuri Buuri:All
Abagerɛ Bola

**Abagerɛ Bola Anaafɔ** de la yuunyuuna n ze'ele Dua ŋmi'ira kɔlegɔ. A yuuni la farefari yuuma dee ŋmɛ'ɛra kɔlegɔ la.

Abola ze'ele la Dua Akawiti Yɛmbɔya yire n boi Booŋo _Dua, Bɔlega so'olum  puan. Abola yuum pi'ilum pɛɛbera la wia, adukiiŋa saŋa la pɛɛbera dɔla dusi. A yuum ta ze'ele bilam loŋe dɛna la basumbaana baana basera a taaba ti ba gɔ'ɔsera sukaam. Abola yuum ta ze'ele la baaŋa la puan nyaa nyɛ ti nɛreba ŋmi'iri kɔlɔ gee baana ti la za'asum ti a me nyaa po pɔbɛ kɔlegɔ la ŋmi'ira. Gee, sɛba baaŋa n yuum kɔ'ɔm za'asum bo e  ti a pɔbɛ a kɔlegɔ la yuum de la amiŋa kiima Dubila Naba Ben la Aguy one n yese Nyaarega.  Gee, eŋa n yuum pugum diŋɛ tana baana la, a yuum pugum ka ŋmɛ kɔlegɔ la yue gee zaŋɛ tana ŋmi'ira suŋa suŋa gee baana.

Bilam puan ti a nyaa yuum nyɛ Aguy one ti a yuum dikɛ e ti a dɛna a pa'ala, nyaa yuum biŋe amiŋa tiŋa ti Aguy one me yuum pa'ala e kɔlɔ ŋmi'a la ŋwana nima nima. Gee, la dagi la Aguy one la ma'a, gee sɛba n pugum dɛna kiinduma kɔlegɔ ŋmi'a puan la za'a ti a yuum siregera amiŋa bɔ'ɔra ba gee ti ba za'a yuum lagum pa'ala e.

Abola yuum pɔsɛ a kɔlegɔ la ŋmi'ira basera la a taaba ti ba kɔɔra, gɔ'ɔsa Sukaam, nɛra san di apɔga, de'eŋo n boi zi'an la kuurɛ sãn ta bɔna zi'an. A yuum iti ba la za'an la ti la dɛna la suŋerɛ suŋera nɛreba la la tiŋa la za'an gee ka ba'am tɔgera ligeri yɛla. Gee zina beere wa, kɔlegɔ la nyaa de la Abola nu'o tuunɛ ti a tuna nyɛta ligeri bisera a yiduma gee kelum tara tuna a tuuma. Zina beere, a kelum  ŋmɛ'ɛri ɛɛra suŋera mɛ gee nyaa ɛɛra ligeri  pa'asera. Se'ere n sɔi  la, kɔlegɔ la n nyaa de a nu' o tuunɛ.

Daami ti ba yuum ni  tari nua kina dikera Abola ti a ŋmi'ia, ti a ni ta ŋmɛ' ti ba dugɛ dia ti ba di gee ti daam san bɔna ti ba nyu gee ti nɛra woo lebera  kula la, zina beere wa, ba kelum tara la nuo la nuu dikera e. Bii la san dɛna la buuri malema magesɛ wuu, kuurɛ, pɔgedire, bia yu'urɛ sika la malema asi'a. Gee la san dɛna la zina beere de'eno tuseto mageɛ wuu, "lanching", "passing out" la de'eno asi'a la, ba ni san yi e ti a kiŋɛ ba nyaa ni yɔ la ligeri bo e. Gee, ba ka le nyuura la daam la. 

## [[Viisegɔ lɔgerɔ]]

Buuri Buuri:Budaa Yu'urɛ
Buuri Buuri:Yu'urɛ
Buuri Buuri:Nɛra
Buuri Buuri:Gaana Nɛra
Buuri Buuri:All
Abagɛla

**Abagɛla** ka mi ti a gɛla. De mi kelum pa'ala la nɛra n see gee pa'ala amiŋa

## [[Viisegɔ Lɔgerɔ]]

Buuri Buuri: Budaa Yu'urɛ
Buuri Buuri:Yu'urɛ
Buuri Buuri: Nɛra
Buuri Buuri: Gaana Nɛra
Abena Osei Asare

**Abena Osei Asare**, ba yuun dɔgɛ e la ko'oro nambua dabesa pia la ayoobi daarɛ, 1979 yuunɛ la puan. A de la 'chartered accountant, Gɔmena nalɛgera n de Atiwa East n boi Eastern Region Gaana wa la palimɛnti kuka zuudaana.

A ele mi la kɔma bayi.

## Apɔsega Vom sukuu yɛla
Abena Osei Asare yuun kiŋɛ la Achimota perimeri sukuu gee  kiŋɛ Wesley bipugeto ma'a Sukuu (Wesley Girls High School) n boi Cape Coast tiŋa puan (1995 ta paɛ 97) bilam ti a yuun zamesɛ 'General arts ' la 'elective subject . de 'Economics, Geography andEelective Mathematics'.

Pooren ti a yuun le kiŋɛ Gaana Yunivɛsiti ta zamesɛ 'Economics and Geography' to'e sɛtifikateti n de 'B. A (Hons) in Economics' n pa'asɛ Geography' Gaana Yunivɛsiti la nuu puan ti a kelum to'e 'Msc. Development Finance ze'ele 'Ghana University of Business school' puan.

A yuun pa'asɛ la  tansugere ti ba ni yi'ira ti 'Association of Chartered accountants (UK) 2009 yuunɛ la puan pooren ti a yuun lebege 'fellow' 2014 yuunɛ la puan. A kelum tugesɛ paɛ la 'Institute of Accountants (ICA)' Gaana tiŋa wa.

A me kelum tara la sɛtifikateti n de 'Certificate  in Dealing from ACI (Financial Markets Association). 

## Tuuma

Abena Osei-Asare n yuun to'e a yia 'degree' la, yuun iŋɛ a 'national service bɔna 'President's Special Initiative bɔna Textiles la Garments' puan ti Gaana zudaana John Agyekum Kufour saŋal la.

A yuun ba'asɛ bilam gee nyaa kiŋɛ ta tuna la Absa Bank [ti ba yuun yi'ira Barclays bank Ghana]  a yuun de la 'customer team leader bɔna 'retail department(2007-2009) la 'dealer for the Treasury Department' (2009 ta paɛ 2012).

2000 yuunɛ la puan, a yuun lebege la Awɔbegɔ paati (NPP) nɛra ti la yuun dɛna la paati kana zuo ti a yuun ze'ele lɛgɛ Palimɛnti kuka na'am bɔ'ɔra 'constituency' paalega, Atiwa East( Eastern Region) 2012 yuunɛ palimɛnti kuka zuudaana loosego.

## Pɔlitikisi

## Viisegɔ Lɔgerɔ

Buuri buuri:Gɔmena nalɛgeriba 
Buuri buuri:All
Buuri buuri:Wabegɔ nɛreba
Buuri buuri:Pɔka
Buuri buuri:8th Parliament of the 4th Republic
Abu Mena

Abu mena (tu wan ta'ɛ gulese he tii  Abu Mina;  Coptic : gee ti Arabic duma me yi'ira ba yima) yuum de la Monastery tiŋa la Yimpu'usereba tigesego zi'an n boi kurɔkurɔ  'Antique Egypt', paɛ 50km (31mi) Alexanderia tilum zoɔ bɔberɛ, lɛna Borg El Arab timpaalɛ la ti a kelum dɛna tingɔŋɔ lɔgerɔ zi'an (World Heritage site) ze'ele 1979 yuunɛ la puan dɛna nimmu'urɛ bii yelepakerɛ bɔ,ɔra sɛba n pɔse Yine pu'usego la.

Gee la nyaŋɛ gee la ŋmana fii wa. Ba pusega mɛɛse la bii Basilica wan kelum ta'e pa'ale me ŋwana naana.

## Viisɔgɔ Lɔgɛrɔ
Ababila Azuurɛ James

**Ababila Azuurɛ James** ze'ele la Booŋo Bɔgerigɔ Anaabiina yire Booŋo, Bɔlega so'olum la puan. Ababila de la pa'ala bɔna Gaana gɔmɛti sukuu kãtɛ la n bo Winneba tiŋa puan la de ba wi'ira ka ti yunivɛsiti 'of Education'Winneba' Ajumako tiŋa puan la. Ababila pa'ali la Farefari (Gurenɛ) yetɔgum la buuri malema yɛla n boi yunivɛsiti la puan.

## Viisɔgɔ Lɔgɛrɔ

Buuri Buuri:Gaana Nɛra
Buuri Buuri:All
Ababu Afelibiek

**Ababu Afelibiek** yan dela Ghana duma sortuba ninga da'ana. A da dela Bolgatanga SHS duma Headmaster.

## Viisɔgɔ legɔrɔ

Buuri Buuri:Gaana Nɛra
Buuri Buuri:All
Acacus Tãŋa

**Acacus Tãŋa** de la zoorɛ n bɔna tiŋasɛka ti saa ka niira la ti ba yi'ira ti Desert la. Ghat dɛsitiretɛ la n boi Western Libya ta paɛ North Algeria n de 100km (62mi). Tintone n pie tiŋa la za'a la zoore la kinkɛlega la za'a gesɛ Sahara Desert. Tiŋa wa yuun maalɛ mɛ.

## La n Pϲsɛ Se'em
Tadrart de la "Zoore" pɔgeni puan bɔna Berber yetɔgum puan (budaani puan me de la: adrar)

## Kuga Guleŋɔ Yɛm
Dusi zo'e zo'e ti ba kure gee mu'um si zi'an la puan. Magesi wuu tasekoma, wɔberɔ, niinsi'a ti solemiine puan ti ni yi'ira ti *ostriches* la, alaakum duma, la nɛreba la yi'ira.  Ba me kelum  mu'um nɛreba ti ba ita vom yɛla zo'e zo'e magesi wuu yuuna, ŋmɛ'ɛra gulo wa'ara.

### Vandalism And Distraction Since 1969
1969 yuunɛ la puan sa ti Muammar Gaddafi yuun dɛna naba tara bala ta paɛ 2011 yuunɛ la puan,  ba yuun ka biseri *Antiquities* Yeleŋo la. Ze'ele 2005 yuunɛ la puan na, doose la nɛreba n tu'uri tiŋa ɛɛra kaam n sugɛ tiŋa la zuo, la yuum basɛ mɛ ti zi'an wa bɔna dɛŋa puan. Ba yuun ne dikɛ la hama duma ti ba yi'ira a ti *seismic hammers* la ŋmɛ'ɛra tiŋa sa ti la damena damena ta ŋmɛ zi'an ti kaam la bɔna. Ŋwana yuum basɛ mɛ ti tansi'a n lɛm la kɔ'ɔm damena ta paara si'a n kaɛ 'Tadrart Acacus' kuga guleka zi'an la.

Lɔgesi'a ti ba gulum yuuma n tole sa ti ba yuun li'isa digesa la yuum ba'am zo'e mɛ gaŋɛ. ŋwana zuo ti UNESCO yuun kaasɛ bo Libya tiŋa duma ti ba mina geeNageyigesi la sɛba n de tinmaaeba n zuuri gee sagena sɛla n de ba dinɛ la.

2012 yuunɛ la puan ti Dagaafi yuun ki la ti ba zɛgera ti ba zamesɛ nɛreba doose UNESCO ligeri n de miileyɔn ayi la gireko solemitiŋa ligeri puan ($2.26 million) la Libya la Italy Gɔmena. Tuuma la yuun de la bisega, gu'a la zamesegɔ la pa'alegɔ. 

Tadrart Acacus pa'asɛ la zi'isi sinaasi n de *World Heritage Sites* bɔna Libya tiŋa: Cyrene, Leptis magna, Sabratha la Ghadames. 

UNESCO yuun ka'am yeti, "la nari ti ba mɛ zi'a Gnat bii Uweynat tiŋa puan kumesera gee pa'ala nɛŋaduma n gu'uri gee bisera zi'an la puan la ti ba ni lagesɛ tum yelesi'a n wan ta'am basɛ ti nɛreba mina zi'an la yele.

## Viisegɔ lɔgerɔ
Accra High Sukuu

**Accra High Sukuu** dela kɔmbipɔɔlegɔ Sukuu ti ba yeti 'Senior High school' la. Sukuu wa boi la Ankãra so'olum n boi Gaana, nɛresabelega tiŋa wa ti ba yeti 'WestAfrica' la. Ba yuun pɔsɛ Sukuu wa la bibudibeto ma'a Sukuu amaa pooren ti ba yuun nyaa lebege di ti bipugeto me ta'am kina bini zamesera.

## Clubs
* Interact
* Amnesty International
* Adinkra Drama Club
* Readers, Writers and Debaters Club
* Ghana Methodist Students Union(GHAMSU)
* National Union of Presbyterian Students(NUPS-G)
* Pentecost Students Association(PENSA)
* School Choir
* Regimental band
* Cadet

## Viisegɔ Lɔgerɔ

Buuri buuri :Wp/Sukuu
Adaakɔya

**Sukãberɛ gulesegɔ****Adaakɔya** [à'dáa'kɔ́yà]
 
Adaakɔya de la Farefari buuri malema ti ba malena ti la dɛna kibesi bɔ'ɔra ba ti ba dita gee dɛ'ɛna yuunɛ woo saŋa sɛka ti ba ni ta dikɛ dia ba'aaɛ se'em ma'a la. Ti ba san ni ta dikɛ dia ba'asɛ, ba ni yeseɛ ta e bɔgerɔ sɔsɛ la yaabeduma baŋɛ sɛla la sɛla n nari ti fu dikɛ bo yaabeduma la dee nyaa lebe ta sɔsɛ la fu buuri la za'a, ya nyaa wan maasum sɛla n nari la dee nyaa lo'e dabeserɛ la. Dabeseri was san ta pɔra, ba wan sirɛ bii kɔgɛ daam la dia buuri buuri ti ba bo yaabeduma la fara le bama n gureba tuuma la puan dee me kelum basɛ ti dia la iŋɛ suŋa suŋa la, ba me wan kelum zusɛ ba ti ba basɛ ti dia la tara tibesum bɔ'ɔra ba dee me kelum gu ba'asi dia la zuo bask. Ba ni san kãabɛ bo yaabeduma la ba'asɛ, nɛrawoo nyaa ni ta'am dita, nyuura dee ɔbera

Dɛ'ɛno zo'e zo'e magesi wuu gulo, kɔ̃lɔ, duuresi, bĩma, yɔnɔ, nansansi duma, la anaanuurɛ pɔgesi nyaa ni dɛ'ɛna ti nɛrawoo nyiina gee wa'ara.

Dagi bala ma'a gee la ni kɔ'ɔm dɛna la nɛreba ma'a ma'ara yinɛ ti nɛreba kɔɔsa dia  iri iri magesi wuu koose, tankɔmbiya, ma'asa, dãtɔ buuri la Lɔgerɔ zo'e zo'e. Yɛa puusin me, da'aŋa woo ni dugɛ la dia tɔrɛ yizuto ti la ni kɔ'ɔm dɛna nyiima la pupeelum bɔ'ɔra nɛrawoo.

Nɛresɛba me m boi mu'u sa magesi wuu Kumaasi, Ankãra hali la Solemitisi, ni kule me na ti ba po di Adaakɔya beni zuo, di de la buuri malema la dɛ'ɛma n tari nɔnyinɛ, timmaalegɔ la pupeelum bɔ'ɔra Farefari buuri woo.

## Viisegɔ Lɔgerɔ
Adabɔya

**Adabɔya** de la so'olum n boi Booŋo tiŋa dɛna timbila bɔna Upper East Region. Adabɔya de la timbila n boi Booŋo so'olum. Adabɔya tiŋa duma de la kaareba dee me kelum tara karekipa. Kaareba wa  zo'e zo'e va'am  boi la goo bii goto. Adabɔya tiŋa wa me tari la timpigesi ti si dɛna:Adabɔya kunkoen,Tindonboko,Tindoŋɔ ,Asedugerɔ, Abenabaduunɛ, Abaata'aŋa, Akutabuŋɔ, Yipaala la Nayire  dee ti ba sɛba wi'ira ti Atɔgoŋe sɛla n sɔi la de la tukatɛ n ze zi'an kayima ti ka wile kayima goŋe bala ti ba yarum dikɛ yu'ure la bo ka yeti Atɔgoŋe.

Atɔgoŋe yuum de la zisɛka ti ba yuum ita lagesegɔ zo'e zo'e magese wuu ,timaalegɔ yɛla , gɔmena naditiba zi'irego hali la imma'asum weleŋo duma kelum yagela kɔma bini mɛ ti ba ni ŋwɛ gi ti kɔmayalegegɔ.

Adabɔya yuun tari la da'a ti ka yu'ure dɛna gurima da'a dee ka yuun bɔna bɔna ka sa'am mɛ bii saaɛ mɛ. Dee nananewa Adabɔya duma nyaa tari da'a mɛ ti ka bɔna yipaala ti ba wi'ira ka ti Adabɔya da'a. Adabɔya da'a,Booŋo da'a la Bɔlega da'a lagum ki'ira la daarɛ kayima.ŋwana basɛ mɛ ti sɛbaduma n leeberi la da'alɛ suŋa suŋa sɛla n sɔi la ba ta'am ni da nuusi Adabɔya kiŋɛ Booŋo da'a ta koose.

Booŋo so'olum naba n de Na'am Bilia-Belum-Kiima-Lem-Yarum (Boonaba) n de mina n boberi Adabɔya duma na'am. Nɛreseba n tabelɛ di na'am Adabɔya n ŋwana:

## Viisegɔ lɔgerɔ
Adongo Isaac

**Adongo lsaac** de la MP m boi Bɔlega tiŋasuka (central). A ze'ele bo la 'Bolgatanga central constituency pɔsɛ la 2017 yuunɛ ta paɛ 2021 yuunɛ la puan. Adongo de la Ama'asumtia (NDC) nɛra.

## Viisegɔ Lɔgerɔ
Agona Senior High School

**Agona Senior High School** dela Gɔmena kɔmbipɔɔlegɔ sukuu n boi Agona tiŋa diyima m boi Kumaasi so'olum, Gaana tiŋa 

## Viisegɔ lɔgerɔ

Buuri buuri :Sukuu
Aguy one Aba'anɛ

**Aguy one** de la bambaana n ŋmɛ'ɛra kɔlegɔ ti ba yaaba la ze'ele zuwɔreŋɔ dee ti ba nɔgɛ ta bɔna Nyaarega tiŋa la puan. A yumɛŋerɛ de la Aba'anɛ dee ti a yuuma yu'urɛ dɛna Aguy one la. Ba yuum de la liiba sigena ti a tadãana la lebe Winɛ yire de gee e ti ba nyaa ba e, ba la zuo ti ba nyaa wi'ira e ti Aba'anɛ la. 

A yuum ni ŋmɛ'ɛra la kɔlegɔ dee yuuna dee baana e boi Farefari yetɔgum puan. Aba'anɛ yuum pɔsɛ dɛna la bambaana, baana basera nɛreba ti ba gɔ'ɔsera sukaam. A yuum baani la bala ti a Abureya Adabiire dee ti ba wi'ira e ti Abagena sambo la yuum nyaa ta nyɛ e ti a boi bini baana mɛ ti a yele e yeti a tari la kunkonyɛlega nara ti a yuuna ti nɛreba dɔla bini tɛɛra  ba puti'ira tuna sɛla e ani suŋa bii a ka'ana nɛreba. 

Ba yuum doose la bilam ta mina taaba ti ASambo me yuum nyaa pɔ̃bɛ kɔlegɔ bo Aba'anɛ ti a ŋmɛ'ɛra, ŋmɛ bala ta paɛ zina dee kelum ŋmɛ'ɛra. Aguy one tari pɔga la kɔma mɛ dee a me kelum tara kɔma mɛ ba kɔlegɔ ŋmɛ'a la puan ti ba me lagum po ŋmɛ'ɛra kɔlegɔ, 

Ba kɔlɔ la ŋmɛ'a puan, Dua Abagerɛ Bola n de a bikiima, tagela zɔkɔ Adiŋo Atoobɔya, Via(vea) Ayimbiire la Abayaa n ze'ele Gambibego. A ba'anɛ ŋmɛ yuuma zo'e mɛ yele yele wuu "Ba dikɛ nasa wi la duŋa" lagum pa'asɛ la a yuumkɛgesi la puan dee "Mam kirebi la a leluuya yire" la n nan de a yuumpaala. Aguy one duma de la nu'usi siyi duma ti a yima la loe lebe de dee a Aguy one basɛ, bala n sɔi ti ba wi'ira e Aba'anɛ la. 

## [[Viisegɔ lɔgerɔ]]
Akake Patrick

**Akake Patrick** de la nɛra n boti paati paati yɛla 'politician' n boi Gaana saazuo so'olum bɔba. A yuum de la MP bo Bɔlega tiŋasuka  so'olum la duma ze'ele 1992 tari ta paɛ 1996 yuunɛ la puan.  A paati de la Ama'asintia (NDC) paati ti a me yuum ze'ele la Ama'asintia paati la na'arɛ di Kuka la kiŋɛ palimɛti la.

Akakɛ yuum kiŋɛ Gaana palimɛti la puan ta ze'ele bo la Bɔlega duma dee yuum kelum suŋera ti ba biŋera wara duma bɔ'ɔra Gaana za'a waabi.

## Pɔsega sukuu yɛla la sukuu kinɛ (Early life and education)
Akake Patrick de la mina ti ba yuum dɔgɛ e bɔna Bolgatangam boi Upper East Region, Ghana.

## Gɔmena nalɛka yɛla (Politics)
Patrick yuum kiŋɛ palimɛti dɔla la Ama'asumtia paati la puan "National Democratic Congress" bo'ora Bɔlega so'olum duma bɔna for 1992 wars gɔŋɔ la puan. Iŋa n yuum soe budasɛka ti ba yi'ira ti Simon Anyoa Abingya la na'arɛ bɔna paati la puan n boi 1996 loosego la puan. Simon Anyoa Abingya yuum nyɛ la kalɛ 26,816 n boi  42.80% bɔna 1996 loosego la puan gee ti David Apasara n yuum ze'ele bo paati sɛka yu'urɛ n de "People's National Convention" mi yuum nyɛ kalɛ 15,577 bɔna 24.90%. Gee ti James Ben Kaba n mi yuum zeele bo "New Patriotic Party" la yuum nyɛ kalɛ 3,861 bo'ora 6.20%. Za'a yuum de la Amiyinne Francis n yuum ze'ele bo "National Convention Party" mi yuum nyɛ la kalɛ kɔbesi piwɔi la ba yoobi n de wuu 1.50%.

## Viisɔgɔ lɔgerɔ
Akantiŋabisenyɛ

**Akanɛ Atiŋa**  deti ba na kɔ'ɔm ŋmaa gi'i wi'ira ti Akanɛtiŋa bisenyɛ de la bagekara daana n tiberi nɛreba faara bii tɔ'ɔsa ba vom Kum nu'usi basera. A ze'ele la Zɔkɔ kaŋa tiŋa puan m boi Booŋo so'olum Bɔlega wa. A tiberi mɛ ti la sisa dee a tibegɔ la yu'urɛ n de Akanɛtiŋa bisenyɛ deti sɛba me wi'ira ti Abesenyɛ.

Akanɛtiŋa bisenyɛ yuum tiberi mɛ ti ba yɛta ayele tiŋa woo. A yuum tiberi la bã'ası n ka tari kãlɛ magesɛ wuu: Nɛra san zala, Abisenyɛ tiberi mɛ, tiim daana san lobe nɛra tii, Abisenyɛ to'ori basera mɛ, nɛra puurɛ n duni, nɛra Zuo n wageri, la bã'ası zo'e zo'e ti Abisenyɛ yuum tibera.

Dagi la bã'asi ma'an ti Abisenyɛ yuum tibera dee a yuum kelum suŋera nɛreba mɛ ti ba tara buuri, suŋera nɛreba ti ba lɛɛbere, suŋera nɛreba ti ba dita pɔgeba bii ɛla sireba, suŋera nɛreba ti ba zamesera gɔnɔ, suŋera nɛreba ti ba ugera bii ba kɔ'ɔra ti ba dia maala suŋa suŋa bɔ'ɔra ba, la yɛla zo'e zo'e

Akanɛtiŋa bisenyɛ yuum kelum ita a Baga la bɔ'ɔra nɛreba mɛ ti ba me kula gura bamiŋa bii ba me tara kula tibera nɛreba me ba tinsin la me puusin yele yele wuu satima la.

Abisenyɛ yuum tiberi nɛreba la bala la dee ita a Baga la bɔ'ɔra ba la ti nɛreba la me yuum lɛbera pu'usa e mɛ. Sɛba yuum tari la buusi, piisi, nii, le ligeri kina pu'usa e dee san dɛna nuusi la ki'ini, iŋi yuum de la saa ko'om 
Akanɛtiŋa yire 
Lɔgetunɔ wuu yuum de la lɔgeseto ti a me yuum tara suŋera amiŋa la ayiduma. 

## [[Viisɔgɔ lɔgerɔ]]
Adiŋeg

**adingu** [à'dɩ̰̀ŋgù]

paradigm: KU.

**Noun.**

• prevention

**Example**

* Bia la lu la **adiŋegu** pania. Adiŋegu paniisi si si'a dela kasua, agbetiiregɛsia, sankãna la kilumki'irɔ

The child was given a **preventive** injection.

## Viisegɔ Lɔgerɔ
Adiŋeya Akolgo

**Adiŋeya Akolego Gilbert** de la yuunyuuna n ze'ele Vea. A yuuni la faara yire yuuma ti solemiisi wi'ira ti 'Gospel' la. A yuuni faara yire mɛ dee me kelum yuuna de'eno puusi pa'asɛ. Yuuma wa suŋeri e mɛ ti a bisera a nɛreba. Yuuma la kelum suŋera kɛlesereba me ti la dɛna yɛm zamesegɔ bɔ'ɔra kɔma la bunkɛgesi za'a waabi

Yuuma la kɔ'ɔm dɛna la Akolego Nu'o tuunɛ ti a tuna ti Bɔlega n ga'arɛ ka zuɔ la ka gɔbega nu'o za'an waabi mina a yele la a yuuma wa zuo.
Akolego nyɛti ligeri a yuuma la puan mɛ dee kelum nyɛta yu'urɛ pa'asa yuuma la zuo.  

N pɔsɛ a yuuma la yuuma anuu n de yuum dɛna puan (2022). Adiŋeya Akolego tari pɔga la kɔma mɛ, a me kelum tara  a yuuma sɔ ti a yu'urɛ dina Anaabugerɛ Michael. 

## [[Viisegɔ Lɔgerɔ]]
Akumɔ'ɔ (Du'a Bagenaba)

Akumɔ'ɔ de la Bagenaba n ze'ele Dua Dakiio Atiim kumɔ'ɛ yire Booŋo so'olum la puan.

## Viisɔgɔ lɔgerɔ
Akurego Asampana Francis

**Asampana Akurego Francis** yuum de la Bongo District Chief Exective 2008 ze'ele Zɔkɔ tiŋa puan

## Viisɔgɔ lɔgerɔ
Alima Mahama

**Hajia Alima Mahama** (dugum 17 November 1957, Walewale, North East Region) dela Gaana pɔka n de yia ti a dena ambassador bo US. A dela lɔya la  Minista bo'ora pugesi la koma yela  Ko'oro  ŋmarega 2005 ka paa 2009 bo'ora President John Kufuor. 

A me daa dela Ganaa minister of Local Government la tinkɛŋa mɛrɛ, ge ti President of Ganaa Nana Akuffo-Addo daa loe e gɔmena office puan Ko'oro  ŋmarega a dabisa a pia 2017 ka paa Ko'oro ŋmarega a dabisa a ayopɔi 2021.

Hajia Alima mi daa dela the Member of Parliament bo'ora Nalerigu/Gambaga constituency n  New Patriotic Party  duma nɛra  7th Parliament of the 4th Republic la puan.

Ba daa loe e ti a dena la Ambassador Gaana bo'ora United state of America puan. 

## Sukuu Sinɛ
Alima Mahama nyɛ a  senior high school education la  Wesley Girls Senior High School, Cape Coast.

A daa sãɛ tole a sukuu puan la  University of Ghana, bilam ti a daa nyɛ a bachelor's degree in Law and Sociology.  Rutgers University n la  University of Ottawa yi a daa to'e a postgraduate degree Public Policy and Development Planning and Administration puan.

A mi daa kelum nyɛ la a master's degree Development Studies puan  Institute of Social Studies, bona Netherlands. 

Hajia Mahama dela Ghana School of Law nɛra ge la nyɛ a lɔya tuuma yi'a la 1982.

## Politics tuuma
A daa tuum bo John Agyekum Kufuor gomena, yia puan dena la Minister bo'ora pugesi la koma yela, Deputy Minister bo'ora Trade and Industry la Deputy Minister for Local Government and Rural Development 2001 and 2008 puan. 

Alima Mahama daa ze'ele 2016 votum la bo la New Patriotic Party (NPP) tigere la puan ge la di la 53% votum Nalerigu/Gambaga constituency puan.

## Yela disebo
Clean Cooking Alliance, Duuseko la duka tigere, Leadership Council nɛra

## Viisɔgɔ Lɔgɛrɔ

Buuri buuri:Gɔmena nalɛgeriba 
Buuri buuri:All
Buuri buuri:Wabegɔ nɛreba
Buuri buuri:Pɔka
Buuri buuri:7th Parliament of the 4th Republic
Ama Ata Aidoo

**Ama Ata Aidoo** dela Ghana pɔka ti ba dɔgɛ e March  ŋwarega la dabesere pisiyi la atã daare 1942 yuune la puan. A de la Ghana gɔŋɔ gulesa.  A gulesera la dakɛre duma Playwright  la Academic. Jerry Rawlings saŋa la a yuun de la Education minister. 2000 yuune la puan a yuun mɛ la Mbaasem Foundation ti a suŋɛ pɔgesi tuuma Afirika tiŋa wa puan. 

## A vom yele
Aidoo,  ba dɔgɛ e la March ŋwarega la dabesere pisiyi la atã daarɛ 1942 yuune la puan central Region  tiŋa puan. Gaana. Megan, Behrent,  Brown Yunivɛsiti la Afirica WHO's mɛ yeti ba dɔgɛ e la March ŋwarega la dabeserɛ 31, 1940 yuune la puan. A de la liiba Kwame Ata n de a suɔ. 

A yuun zo'e la Fante duma tiŋa. A sɔ de la Nana Yaw Fama Abeadzi Kyiakor tiŋa naba gee ti a ma mɛ yu'urɛ dɛna Maame Abasema. A zo'e la saŋa sɛka ti solemiisi la wa'am kabuntiŋa la na na zabera la. Ba yuun ku la a sɔyaaba, belam ti a sɔ nyaa baŋɛ ti la ani suŋa ti bia kiŋɛ sukuu gee nyaa mɛ sukuu a tiŋa la puan ti a bipugela la kina ta basɛ gee la tolese kiŋɛ pugeto sukuu la n de Wesley  la ta basɛ belam ti a yeti eŋa boti ti a dɛna la gɔŋɔ gulesa. 

## A sukuu yele
Aidoo kiŋɛ a sekendɛre sukuu la pugeto sukuu la n dɛna Wesley la bɔna Cape coast latiŋa puan la 1961 yuune la ta paɛ 1964. A kiŋɛ la Gaana Yunivɛsiti la Legon bilam ti a to'e Bachelor of Artsdegree la Solemiine puan gee nyaa gulese a yi de'egɔ gɔŋɔ 'the dilema of the gost' 1964 yuune la puan, de'egɔ wa yuun la puan.la nyaa base ti Aidoo dɛna pɔgesɛka n dɛna yi daana gulesɛ de'eŋɔ gɔŋɔ. 

## A tuuma yele
Ama yuun de la minister of Education  bɔna Provisional National Defence Council 1982 yuune la puan. A yuun base tuuma la ŋwarese a nii daare nyaa baŋɛ ti a kan nyɛ eŋa n boti sɛla la ti la dɛna sukuu yele Ghana wa. A nyaa base ti ba nyɛ pɔka tuune n ade sɛla tu tiŋa wa puan. A tum la United States  tiŋa puangee kiŋɛ a Yunivɛsiti solemitiŋa Standford  gee pa'ase sɛba n ita vɛɛsego yele la zuo Institute of Afirika Stadies Ghana Yunivɛsiti la puan ta paɛ Professor. A zamesera gee kina solemitiŋa ŋwarese woo. A bɔna la United States,  Britain,  Germanyla Zimbabwe tiŋa puan.

## Viisɔgɔ Lɔgerɔ
Amadu Bukari Sorogho

**Amadu Bukari Sorogho** de la Gaana nɛra n de nalɛgereba la ayima. A de la MP bo Abokobi Madina 'Constituency' m boi Ankara so'olum, ze'ele ko'oro nambua di dabesa ayopɔi daarɛ 2005 yuunɛ la puan ta paɛ ko'oro dabesa ayoobi daarɛ 2013 yuunɛ la puan. A yuun le dɛna la MP Ko'oro 2013 ta paɛ 2016 yuunɛ la. 

## A Pɔsega vom yɛla
Ba yuun dɔgɛ Sorogho la 5th May, 1955. A ze'ele la bɔkɔ n boi Gaana saazuo bɔba so'olum. A yuun to'e a "Bachelor of Arts in political science" la Gaa my a Yunivɛsiti la puan. 

A ba'asɛ bilam gee kiŋɛ la "Ghana Institute of Public Administration (GIMPA), to'e a "Post Graduate Studies" sɛtifiketi 1993 yuunɛ la puan. A le to'e sɛtifiketi bɔna koosego la ligeri yɛla " Washington Yunivɛsiti of World Bank" m boi Solemitiŋa, 2009 yuunɛ la puan.

## Tuuma
Sorogho de la "Human Resource and Public Relation Consultant Manager "bo Desimone tuuma yizuo n boi Ankara so'olum.

## Politics
Sorogho yuun kɛ 'parliament' la ko'oro nambua dabesa anuu (5th January, 2005) yuunɛ la puan, doose la Ama'asintia paati (NDC) Paati la zuo ze'ele bo la Abokobi Madina 'constituency' la. A ze'ele la 2005 yuunɛ ta paɛ 2012 yuunɛ sansɛka ti ba yuun labɛ "constituency" la. 

## A miŋa vom yɛla
Sorogho de la gdekpa'ara n tari pɔga la kɔma banaasi.

## Viisɔgɔ Lɔgɛrɔ
Amaŋa

Amaŋa ( Amanga )

Amaŋa de la timbila n boi Bongo-Namoo sɔ'ɔlum n boi Booŋo disetiriki la puan. 
Yizusi'a n boi Amaŋa tiŋa puan n ŋwana; Adugeba kɔma,  Amaŋa duma kĩ'ĩre la soe da'a, Baluŋo da'a. Dasɛba n lɛm ba ti ba kina da'ara  ba lɔgerɔ de la dasina wa. 

Ba tari la sukuu duma Amaŋa tiŋa la puan. Su·kuu ana wa de la, Namoo kɔmbibesi sukuu katɛ la n de (senior high) la, Amaŋa D/A junior high, Amaŋa D/A primary la K G. Amaŋa nɛreba kɔɔri mɛ ge ugera dusi mw nii, buusi, piisi, nuusi la lɔgerɔ Zo'e zo'e n boi Amaŋa tiŋa la puan.Yizuto sɛba n boi pa'asɛ de la Akuurɛ biisi la Ana'am biisi

## Viisɔgɔ Lɔgɛrɔ
Anbariya Senior High School

**Anbariya Senior High School** boi la Tamale, Northern Region, Ghana.

## Sukuu Postal Address

## Sukuu Category

## Viisɔgɔ Lɔgerɔ
Algeria

Algeria dela tiŋa n boi Afireka Nɛresabelesi tiŋa zuɔ nuo bɔba

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## Viisegɔ lɔgerɔ

Tigere tigere:Nɛresabelesi tiŋa
Albert Abongo

**Albert Abongo** kini la faara yire. A sira sakerɛ boi la bilam (Yezu Krista Tansugeria nɛra).

## Voteŋo
Abongo de la mina ti Booŋo so’olum duma yuum votum bo e ti a bɔna ba nɛŋa dɛna MP bɔna Booŋo so'olum la Ghana za'an waabi, ze'ele yuunɛ 2004 ta paɛ 2016 yumpia la anii, ti a yuum tum bo bɔɔsi la Gaana wa za'an.

A yuum ze'ele la  Ama'asuntia paati la puan dɛna Booŋo nɛŋa daana la. Eŋa n yuum ta sigera la, a yuum kelum suŋɛ mɛ ti kuka la wee Ama'asumtia paati la puan. 

Booŋo so'olum Kuka la yuum pa’asɛ la kugesi  siwɛi ti ama'asumtia yuum di yɛsera kugesi pia la sitã puan n boi Upper East Region So’olum. Ama'asumtia duma yuum ka di kugesi zuo dee ba yuum di la kugesi piwɛi la sinaasi ma'a yɛsera la kugesi kɔbesi siyi la pitã puan. 

Abongo yuum di mi’an la nɛreba 17,397 yɛsera nɛrekuuŋɔ n de 28,645 n de voteŋo ti ba yuum kãalɛ la. Ŋwana yuum kɔ’ɔm zuna la 60.7% la nɛresɛba woo n yuum votum ti ba kãalɛ ba voteŋo la. Ba yuum votum bo Abongo dee zagesɛ Abugerɛ Felix  n ze'ele bo a Karekɔŋa paati, Andrews Awuni Aberibire n ze'ele bo Awɔbegɔ paati la Amoro Mpuse n ze'ele bo anua paati la.

## Tuuma
Abongo de la ingenia. Albert Abongo [ba dɔgɛ e la September 15, 1959) de la civil engineer dee dɛna Ama'asumtia nɛra. Abongo ze'ele la Booŋo so'olum n boi Upper East region, dee me yuum dɛna Booŋo Member of Parliament. 

## Vom la sukuu yɛla
Ba dɔgɛ Albert Abongo la Gori-Bongo m boi Upper East region. A kiŋɛ a sukuu la Kwame Nkrumah University of Science and Technology m boi Kumaasi tiŋa puan, 1986. A zamesɛ la civil engineering.

A me zamesɛ la Ports and Coastal Engineering m boi University of Trondheim n boi Norway [solemitiŋa], 1992. A tuni la Gaana Ports and Harbours Authority.

A kini la Faara Yire dee tara pɔga la kɔma bayopɔi (7).

## Pɔletisi
Abongo de la Ama'asuntia nɛra n yuum de Upper East regional minister. Gaana zuo daana Kurega, Evans Atta Mills n yuun loe e ti a dɛna nɛŋa daana bisera ko'om la yɛa weeleŋɔ zuo Gaana wa za'an waabi (Minister for Water Resources, Work and Housing).

## Viisegɔ Lɔgerɔ
3. *"Ghana MPs - MP Details - Abongo, Albert". www.ghanamps.com. Retrieved 7 November 2018.*

4.   *"Archived copy". Archived from the original on 8 November 2018. Retrieved 8 November 2018.*

5.  *Elections 2004; Ghana's Parliamentary and Presidential Elections. Accra: Electoral Commission of Ghana; Friedrich Ebert Stiftung. 2005. p.184.*

6  *FM, Peace. "Ghana Election 2004 Results - President". Ghana Elections - Peace FM. Retrieved 3 August 2020.*
Ancient City of Aleppo

*The Ancient City of Aleppo*' de la tinsɛka  n de lɔgekɛsi bigerɛ zi'an ti sa'ama kina kima bini bisera n boi Aleppo Syrian.

## Historical timeline

Throughout its history, Aleppo has been part of the following states:

*–mid  23rd century BC, Kingdom of Armi
*mid. 23rd century BC–mid 22nd century BC, Akkadian Empire
*21st century BC–19th century BC, Eblaite Kingdom
*–1595 BC, Amorite Kingdom of Yamhad
*1595 BC–, Hittite Kingdom
*, Mitanni
*, New Kingdom of Egypt
*– early 12th century BC, Hittite Kingdom
*11th century BC, Syro-Hittite kingdom of Palistin 
*10th century BC, Syro-Hittite kingdom of Bit Agusi 
*9th century BC–late 7th century BC, Neo-Assyrian Empire
*early 6th century BC–mid-6th century BC, Chaldean Empire
*–ca. 350 BC, Persian Achaemenid Empire
*333 BC–312 BC, Macedonian Empire
*312 BC–88 BC, Seleucid Empire
*88 BC–64 BC, Armenian Empire
*64 BC–27 BC, Roman Republic
*27 BC–395 AD, Roman Empire
*476–608, Byzantine Empire
*608–622, Sassanid Persia
*622–637, Byzantine Empire (restored)
*637–661, Rashidun Caliphate
*661–750, Umayyad Caliphate

*750–878, Abbasid Caliphate
*878–905, Tulunids
*905–941, Abbasid Caliphate (restored)
*941–944, Ikhshidids
*944–1003, Hamdanids
*1003–1038, Fatimid Caliphate
*1038–1080, Mirdasids
*1080–1086, Uqaylids
*1086–1118, Seljuq Empire
*1118–1128, Artuqids
*1128–1183, Zengids
*1183–1260, Ayyubids
*1260 March–October, Mongol Empire
*1260–1400, Mamluk Sultanate
*1400 Timurid Empire
*1400–1516, Mamluk Sultanate (restored)
*1516–1918, Ottoman Empire
*1920 March–July, Arab Kingdom of Syria
*1920–1924, State of Aleppo under the French Mandate
*1924–1946, French Mandate of Syria
*1946–1958, Syrian Republic
*1958–1961, United Arab Republic
*1961–present, Syrian Arab Republic

### Pre-history and pre-classical era

## Viisɔgɔ Lɔgɛrɔ
Ancient City of Bosra

Bosra tinkɛka la de la Archaeologikal zi'an n boi Bosra, Syria. Zi'an la pa'alɛ la  Roman, Byzantine la Muslim(Maalam duma) buuri buuri,  UNESCO duma dikɛ a yu'urɛ pa'asɛ tingɔŋɔ yela bii lɔgerɔ zi,an. #WHD

## Viisɔgɔ Lɔgɛrɔ
Ancient City of Damascus

Damascus tiŋa la de la daami daami tiŋa n boi Damascus tiŋasuka la Syira tinkɛka dɛna tinsɛka n boi duninya wa za'an puan la. Tiŋa wa tari la zi suŋa n de daami Faara ayina deo la Maalam ayina deo. 

Daami duma zo'e zo'e basɛ ba Maalema mɛ wuu Hellenistic, Roman, Byzantines la Maalam tiŋa duma. La yuum de la 1979 yuunɛ la puan ti daami yiŋa la tiŋa suka la dena dagoone n de Roman saŋa la ti ba yuum yi'ira ka ti tingɔŋɔ lɔgerɔ zi'an. Ŋwarega la yuuma 2013 la puan ti UNESCO la Syrian duma yuum bɔna timgɔŋɔ lɔgeɔ zi'an la n boi Dɛŋa n da basɛ ti Syrian civil War la zu'o.

## Damascus n pɔsɛ se'em

Ba yuunm tabelɛ la South bank Barada Mogere la daami tiŋa la, yuuma n de Millennium butã BC la. La de la yuum ze'ele la 1.5km (0.9mi) n dɛna Damascus stunu'a spore la gee yakɛ la ti la dɛna 1km (0.6mi) nyaa dɛna 86.12 hectare (212.8 acres, 0.86 km)… la yuum dea 4.5km (2.8mi) ti Roman ti ŋa duma yuum mɛ la. Sɛba n yuum ka'ɛ ko'om bii kã'a la yuum de la Mamluks la Ayyubids.

Ba yuun nan yi'iri Damascus la "Ta-ms-qu" BC yuunsi'a n pa'asɛ buyi puan la, ka yuun boi la Amorite tiŋa puan tiŋasuka zi'an ti Hitte la Egypt duma yuun ni zɛbera. La yuun kɔ'ɔm ana la bala tee ti nɛresɛba ti ba yi'ira ti "The Sea People" la ta yese na 1200 BC yuuma la puan ti zɛbere yuun kɔ basɛ ti zi'an la yuun bãlɛ. Pooren ti "Semitic Arameans" n yuun ta nyaŋɛ to'e bamɛssi bisera, ti ba yuun maalɛ Aram-Damascus (11th century &ndash; 733 BC yuuma la puan) nyaa sɛgɛ tiŋa la mɛŋa ti "Dimashqu' bii "Darmeseq"[3]

## Historical timeline
Throughout its history, Damascus has been part of the following states:

*c. 2500 – 15th century BC, Amorites
*15th century – late 12th century BC, New Kingdom of Egypt
*late 12th century – 732 BC, Aram-Damascus
*732–609 BC, Assyria
*609–539 BC, Babylonia
*539–332 BC, Persian Achaemenid Empire
*332–323 BC, Macedonian Empire
*323–301 BC, Antigonid dynasty
*301–198 BC, Ptolemaic Kingdom
*198–167 BC, Seleucid Empire
*167–110 BC, Ituraea (semi-independent from Seleucids)
*110–85 BC, Decapolis (semi-independent from Seleucids)
*85–64 BC, Nabataea
*64–27 BC, Roman Republic
*27 BC – 395 AD, Roman Empire
*476–608 AD, Byzantine Empire
*608–622, Sassanid Persia
*622–634, Byzantine Empire (restored)
**529–634, Ghassanids
*634–661, Rashidun Caliphate
*661–750, Umayyad Caliphate
*750–885, Abbasid Caliphate
*885–905, Tulunids
*905–935, Abbasid Caliphate (restored)
*935–969, Ikhshidids
*970–973, Fatimid Caliphate
*973–983, Qarmatians
*983–1076, Fatimid Caliphate (restored)
*1076–1104, Seljuq Empire
*1104–1154, Burid dynasty
*1154–1174, Zengids
*1174–1260, Ayyubids
*1260 March–September, Mongol Empire
*1260–1521, Mamluk Sultanate
*1516–1918, Ottoman Empire
*1918–1920, Occupied Enemy Territory Administration
*1920 March–July, Arab Kingdom of Syria
*1920–1924, State of Damascus under the French Mandate
*1924–1946, French Mandate of Syria
*1946–1958, Syrian Republic
*1958–1960, United Arab Republic
*1960–present, Syrian Arab Republic

## Viisɔgɔ Lɔgɛrɔ
Angela Dwamena Aboagye

Ba yuun dɔgɛ Angela Aboagye la 1965 yuunɛ la puan. Ba dɔgɛ Angela la Gaana wa gee dɛna Lawyer, gender activist la Executive Director  bɔna Ark Foundation la puan Gaana wa. Ark Foundation de la NGO duma n yeti ba soke gee maale pɔgesi Human Right bɔna Gaana wa. 

Dwamena Aboagye yuun iŋɛ la 'Shelter for Battered' pɔgesi yela bɔna Gaana wa gee lem iŋɛ crisis zi'a legal centre la Counselling  zi'a ti a sogera sɛba ti ba namesa sexual la gender based violence la kɔmanamesegɔ service bɔna zi'a ayima ayiama puan Gaana wa gee lem dɛna Counsellor la motivational public speaker.

## A vom yele
Angela Dwamena Aboagye (nee sakyi)ba dɔgɛ e la 1965 yuunɛ la puan.

## Viisɔgɔ Lɔgɛrɔ
Accra

**Accra** dela tinkatɛ n boi Ghana. Farefari duma yi'iri tiŋa wa la Ankara, ti di dɛna la tiŋa n ze'ele boi Gaana timpaberɛ wa ti solemiisi wi'ira ti, 'Capital town of Ghana'. Ankara boi la Gaana tiŋa nuurɛ bɔba yɛsera Gaana mapi la puan, dee   tiŋa wa me lɛm la a teko n de mɔgekiŋɔ bɔna timpaberɛ wa za'an la nuurɛ. 2020 nɛrekalɛ la puan daa pa'alɛ ti, Ankara nɛreba za'an daa paɛ la 4.2 miiliyɔn. Ankara dela tinsɛka ti Gaana nɛreba zo'e zo'e sina bini tuna tuuma zo'e zo'e nyɛta lɔgerɔ bii ligiri maalegera ba yɛla dee ka kula ba yɛa kalam kalam. 

Tuuma la zo'e mɛ dee ba fii n ŋwana, 

1. Laasi peere 

2. Sagebɔ tua 

3. Nɛnɔ si'a 

4. Kaya kaya zɛa 

5. Lɔgerɔ koosego

6. Lɔa koosego

7. Dusi koosego

8. Gɔnɔ tuuma, la yɛla zo'e zo'e. 

Ankara me kelum dɛna la tinkantɛ ti Gaana ɔfiisum duma la zo'e zo'e la bɔna bini yele yele wuu palemanti n de Gaana ɔfise katɛ. Gaana zuo daana ɔfisi me kelum bɔna la bini la ɔfisi duma la zo'e zo'e.

## Viisɔgɔ Lɔgɛrɔ
Ankara Sports Stadium

**Ankara Sports Stadium** de la boole ŋmɛ'a zi'an m boi Ankara so'olum puan. Dagi boole ŋmɛ'a ma'an gee nɛreba ni ta'am dɛ'ɛma dɛ'ɛno buuri buuri bini.  

Ankara boole ŋmɛ'a zi'an la dɛ'ɛno buuri buuri dɛ'ɛŋo zi'an wa tari la suŋerɛ zo'e zo'e bɔ'ɔra Ankara duma yele yele wuu nɛresɛba yɛa n lɛm bini bii tuuma zi'isi n lɛm bini la. Ankara boole ŋmɛ'a zi'an suŋɛri nɛreba mɛ ti ba nyɛta tuuma magesɛ wuu sɔgerɔ piisegɔ.  

Ankãra sports Stadium wa yalegerɛ de la 40,000.

## Viisegɔ lɔgerɔ
Apatanga

Apaataŋa bo la Booŋo so'olum n boi Bɔlega 'Upper East Region'. Ba naba de la Naba Alemyaarun. Yu'urɛ Apaataŋa la de la Sãaba Tinganɛ ayima yu'urɛ. Sãaba tiŋa duma la n kaaberi Tinganɛ la. Apaataŋa so'olum tari la yizuto tuyoobi. Ba yu'ura de la Asibega, Gaana Da'a, Akɛbega, Adakurum, Akaanaba, la Abuguntua. 

Ba pa'ale yeti, goowɛa bumpaŋa ti a yu'urɛ dɛna Awɔbegɔ n yuum tarı la Asigekulega wa'am Booŋo tiŋa puan na. La yuum doose la bala puan ti nɛreba la bii yizuto la basɛba yeti ba Sɔyaaba de la Asigekulega la.

## Yizuo
Awɔbga Biisi de la Bagereba. Ba sɔyaaba Asigekuliga yuum di  la pɔgesi sinaasi, ti pɔgesi la woo dɔgɛ budibeto ayima. Budibeto tunaasi la yuum de la:

1. Abumbaŋa

Abumbaŋa yizuo la de la Bumbaŋe biisi. Bumbaŋa buuri la de la; Asiŋa biisi, Aweo biisi, Atima biisi,Abugere biisi and Abelimbeo biisi. 

2. Anaafo

Anaafo yizuo buuri la de la Abungeli biisi ,Asinyoore biisi and Abadigere biisi in the community. 

3. Awɔbegɔ

Awɔbegɔ yizuo buuri la de la Awubego biisi ,Weguriba ,Awile, Akamboŋa ,Abageree la Atuko. 

4. Abaŋa

Abaŋa yizuo buuri la me de la  Baluna biisi, Awua biisi, Asanka biisi, Adaboo(Daboosi), Abelinkuoa biisi la Amalibia biisi.

## Yizuto tusɛto n kelum wana
Yizuto tusɛto n kelum bɔna Apaataŋa so'olum puan n wana 

1. Yɛriba,

2. Yerisi

3. Balunsi

4. Bagereba,

5. Sãaba 

Yizuo ana duma wa ka po pa'asɛ Asigekuliga biisi sinaasi la puɛm.

## Naduma
Apaataŋa so'olum tari la Naduma bayi.

1. Asibega Naba 

2. Akaanaba Naba.

## Sukuu
Apaataŋa tari la sukuu duma batã; 

1. Apaataŋa R/C JHS, 

2. Ghana- Da'a R/C Primary School

3. Christ the King Primary.

## Tibega zi'an
Apaataŋa so'olum la tari la asibetin.  Ba sibetin la boi la tia tiŋa ti ba tara tibara nerɛba la tiŋa la puan. 'The community also has under tree CHPS'. A sibetin la boi la tia tiŋa dee me bota segeri ti ba ta'am tibara  nerɛba la tiŋala puan

Sukuu Agamɔlega Da'a

Naduma

# Naba Alemyaarun

Assembly Members
## Viisɔgɔ Lɔgɛrɔ
Apusɛrega

Apusɛrega de la tankatɛ m boi Booŋo tiŋa puan ti nɛreba zɔna ka zuo bisera dee zamesera yɛla ti ba ka nyɛ kurum ba vom puan.
Taŋa la kãŋerɛ mɛ paa ti fu sam bɔna Booŋo zuɔ bee a gɔbega nu'o, fu duma wan kelum nyɛta taŋa wa.
Tansi wa sisesi kuusi voole mɛ wuu lusi la.  Bala la, nɛreba ze'eti Satinsi zɔna bini mɛ ti ba yeem ta bisɛ tansi wa n ani se'em. Ba na ta ŋmɛ'ɛra si mɛ gee wa'ara pɔgenɛ. Zi'an kayima n bo bini ti nɛreba la kelum kina sɛregera.
Zi'an kayima kelum bɔna tansi la zuo ti ba wi'ira ka ti Agaafara yoken. Yoko la ani la pika pika ti nɛra sam bɔta ti a kɛ̃ ku puan, seti a yeti'gaafara ti e tole' dee ta'am kɛ̃ ti Yoko la puan, bala zuo ti ba wi'ira Yoko la Agaafara yoken la. 

## Viisɔgɔ Lɔgɛrɔ
Archaeological Site of Sabratha

**Achaeological site of Sabratha** de la zĩsɛka ti ba tũ mɛ n boi Numidia la de ti la nyaa tee dɛna 'Roman City' bɔna lem 'Present-day Sabratha Libya.

La yuum de la Phoenician tuuma la ze'ele de na sore bɔ'ɔra lɔgerɔ de na African hinterland, gee bilam la pooren ŋwana gi'i Numidian Kingdom of Massinissa gee nyaa ta de na Romanized gee ti ba yuum maan mɛ ka la 2nd and 3rd centuries A.D.yuuma la puan.

HISTORY-TUUSUM

Sabratha, boi la coast of Libya 40 km, lebesi la west of modern Tripoli, ka yuum wa'ana doose la Phoenician settlers sixth bii fifth century B.C. yuuma la puan ka yuum ta karike mɛ ti lɔgerɔ zo'e bona tiŋa la puan, Roman saŋa la, ka yuum ka boi bini ti la yue Arabs Seventh Century A.D. kinina la zuo. Zina beere wa ka lagum pa'asɛ la Lepcis Magna de na zikãtɛ bona tiŋa la puan. Yele paala la yuum pɔsɛ ita 1926 yuunɛ la puan. Italian colonial saŋa la puan gee yuuma zo'e zo'e tiŋa la nɛreba suure yuum nɔŋɛ la Laid bare. British Military Administration immediately  Second World War ba'aseŋɔ la pooren, yuuma atã tuuma zo'e zo'e ti British expedition yuum tuna.

## Viisɔgɔ Lɔgɛrɔ
Asakiya Ato'ediŋo

Asakiya Ato'ediŋo, ti nɛreba yi'ira ti Asakii de la gule-ŋmɛ'ɛra n yese Buke'ere tiŋa puan. A de la Abɛriŋa Ato'ediŋo la A-nyenii Ato'ediŋo dayua. Asakii budasa'anɛ puan, a yuum ŋmɛ'ɛri la gulego ti di ka tara makerɛ. Nɛreba pɔsɛ gulo ŋmɛa a yia mɛ amaa eŋa ŋmɛa la yuum kɔ'ɔm kalena nɛreba suure la ti ba yuum yi'ira e gulo sɔ. Hali la eŋa pugum kuregɛ wa za'a me, de'eŋo san ni bɔna Buke'ere bii di kɔrum kɔrum ti a gulego la bɔna bini ti a san ni ta pee puurɛ daarɛ, to'e gulego a gule-ŋmɛ'ɛra la zi'an, la ni kɔ'ɔm mike mɛ kankaŋi.

## Viisɔgɔ Lɔgɛrɔ
Assur

**Assur** gee ti ba kelum ni yi'ira ni ti Ashur la Qal'at Sherqat la, yuum de la Assyrian tinkɛka la tinkãtɛ ze'ele 1625 ta paɛ 1750 BC yuuma la puan, Middle Assyrian Empire ze'ele 1365 ta paɛ 1050 BC yuuma la puan la Neo-Assyrian Empire ze'ele 911 ta paɛ 608 BC yuuma la puan. Tiŋa wa n nyaa gee sɛla la gai la Tigri Mɔgerɛ la nɔgbeni, zi'an ti ba yi'ira zina ti Iraq Shirqat District n de Saladin bisega zi'an la

## BRONZE EARLY AGE

'Oxford Companion to the Bible' yizuo duma yeti "ba yuun mɛ Assur ze'ele la Zoore kunkune zuo n boi Tigris n de  wuu 35 km la Zab mɔgerɛ la".[11] 'Archaeology' basɛ ti tu baŋɛ ti tiŋa wa yuun pirɛ mɛ la nɛreba Millennium BC sansɛka n yuun pa'asɛ buta (3rd). Sankaŋa me yuun kelum dɛna la Sumerian saŋa la, ti Assyria nan ka wa'am na. Ishtar yindeo la ɛberen la Nabayire bunkɛka la puan ti ba yuun ta nyɛ lɔgesi'a n yuun sagum ge gee sɛla. Sankaŋa me Akkadian Empire naduma n sɔi tiŋa la bisera. Ur n ta bisera tiŋa la ti ba yi'ira ti 'Third Dynasty' la, Assyrian gɔmena sɛba ti Sumerians la yuun sɔna bisera la. [12]
Tiŋa la puan tuuma yuum boi la bala ta paɛ wuu yuuma 4,000 sansɛka ti Timur tiŋa yuum kɔ'ɔm ŋwɔna ti di la Yimpu'usereba zãna la. Tiŋa la wa pa'ase tingɔŋɔ lɔgerɔ zi'an (World Heritage Site) la 2003 yuunɛ la puan doose la US la Iraq n yuum ta zɛbera doose la bɔka ti ba yuum mɛ ti ka saɛ tiŋa lugeseko la zuo. Assur de la 65 kilometres lɛbera tiŋa nuuren bɔba la 100 kilometres lɛbera Neniveh bɔba.

## LA N PƆSƐ SE'EM

1898 yuunɛ la puan ti German tiŋa 'archaeologist' yuum kaɛ Assur tiŋa la bisɛ. 1900 yuunɛ la puan ti Friedrich Delitzsch yuum pɔsɛ gee ti nɛrebasɛba n yuum ze'ele Deutsche Orient-Gesellschaft yizuo la ti Robert Koldewey gee ti pooren Walter Andrea yuum dɛna ba nɛŋadaana la, yuum maalɛ ka tole nɛŋa 1903-1913 yuuma la puan. [3][4][5][6][7] yɔgerɔ lɔgerɔ ti ba gulesɛ gɔnɔ iŋɛ si puan, n gani 16,000 ti ba yuum nyɛ zi'an la puan. 'German archaeologist' duma yuum tari la lɔgerɔ ti ba tari wa'am Berlin tiŋa na ti ba suŋɛ 'Pergamon Museum' 

La ka ba'am yue ti B. Hrouda n tuni bɔ'ɔra Ludwig Maximilan Yunivɛsiti n boi Munich tiŋa la Bavarian Ministry of Culture 1990 yuunɛ la puan.[8] sankaŋa la nuu, 1988 la 1989 yuuma la puan ti R. Dittmann yuum maalɛ ka bo Deutsche Forschungsgemeinschaft.#WHD

## Viisɔgɔ Lɔgɛrɔ
Asɔ'ɔŋa

**Asɔ'ɔŋa** de la makerɛ puan duŋa n tari yɛm la puti'irɛ zo'e. Farefari tiŋa puan, solene sɛka n boi yire woo puan de la Asɔ'ɔŋa yele.

Sira sira, nɛra san ti'isera Asɔ'ɔŋa yele, la dagi duŋa ti fu ti'isera a yele, dee la de la nɛra ti fu daana ti'isera a yele. Beni zuo, Asɔ'ɔŋa de la nɛra bo Farefari duma.

A ni dikɛ la iilum pã'asera nɛreba. A me ta'am dikɛ a puti'irɛ suŋɛ nɛresuŋa. Sɔlema la san yɔsegɛ, Asɔ'ɔŋa ma'a n wa nyan di.

Solene ayima puan, a basɛ ti naba karɛ a weefo basɛ deo puan, ti a san iŋɛ bala, weefo la wan nyɛ bino ti tu lebege ligeri. Fum bagɛ se'ere n iŋɛ? weefo la ki mɛ, ti Asɔ'ɔŋa me zɔ yese tiŋa la puan.

Sɔlema zo'e zo'e bo mɛ ti Asɔ'ɔŋa bɔna a puan tara yɛm zamesegɔ bɔ'ɔra tɔ ti la nara ti Farefari so'olum puan, tu tara a sɔlena bɔ'ɔra tu kɔma ti ba me zamesera yɛm dɔla sɔlema la puan dee me kan malum tamɛ Agoosɔ'ɔŋa yele.

## Viisɔgɔ Lɔgerɔ
Ata'ampuurum

Wuu yu'urɛ la n pugum dena se'em la, ta'ampuurum kɔ'ɔm kaɛ mum me la ta'asi. Ta'ampuurum so'olum pa'asɛ la kɔlego Aguusi 'electoral area'. Ta'ampuurum duma lagum dita la Sumbrungu da'a la ti ba yi'ira ti Sumbrungu Santa la. 

So'olum la kɔ'ɔm zo'e me la yine pu'useba bii seba n sini faarɛ yea la nɛreba fii wa n kpa'ari zuto. A ka pu'usi duma la me kɔ'ɔm zo'e me Ta'ampuurum so'olum la puan. Ta'ampuurum duma ka tari ba asibitum n boi ka tɔka dee ba pɔgepuusi duma la kɔmbibesi lagum sina la Aguusi kɔma dɔgeta yire (Aguusi CHIPS compound) la puan bisa ba mɛsi. Baseba me sine la Santa dɔgeta yire la puan tibera ba mɛsi.  

Ta'ampuurum de la timpika n boi sumbureŋɔ (Sumbrungu) tiŋa la puan, Bɔlega so'olum la puan. Ta'ampuurum boi la sumbureŋɔ Zɔkɔ paledɔɔ la zuo. Fu san dɔla Zɔkɔ la Sumburuŋɔ paledɔɔ la zuo san paɛ Ata'ampuurum zɔɛ basɛ dee tɔla, fu nyaa we'eseri la Sumbureŋɔ gɔmɛti sukuu kãtɛ la ti ba wi'ira ka ti 'Bolga technical university' (B pɔli) la puan. Ta'ampuurum tari la kɔmbibesi sukua ayi' ti ba wi'ira 'basic schools' la. Sukua wa de la, Ata'ampuuru A la Ata'ampuurum B. 

## Viisɔgɔ Lɔgɛrɔ
Atubegayɛrega Atambire Stephene (Stevoo)

Atubegayɛrega Atambire Stephene dee ti nɛreba ni kɔ'ɔm ŋmaa gi'i wi'ira ti Stevoo la de la Kɔleŋmɛ'ɛra ze'ele Booŋo Nayɔregɔ Atubegayɛrega yire Booŋo, Bɔlega so'olum la puan.

## Viisɔgɔ Lɔgɛrɔ
Avɛtaŋa

Avɛtaŋa de la tinganɛ bɔna via(vea) tiŋa la puan. A de la zoore ti kuga la tiisi kɔ'ɔm kaɛ e mum. Faara yiduma me kelum zɔna bini mɛ pu'usera, ba me kelum ŋmata dɔɔrɔ a zuo mɛ.

Tinganɛ la de la tiŋa yaaba n ni bɔna tiŋa la puan ti tiŋa la duma ka'asa Ko'om bɔ'ɔra e ti a gu'ura ba suŋa suŋa ti be'em bii yeletooro da po paara ba yoo yoo tiŋa la puan. 

Tinganɛ la me kelum bisera ba mɛ ti ba nyɛta imma'asum, lɔgerɔ la buuri. Sĩɔ san paɛ nara ti saa niira deti saa ka niira bii ba pugum burɛ mɛ dee ti Wa'arɛ ze'ele ti Ki/si kiira, mɔga kuta, vireba kana, tiŋa la duma ni lagesɛ mɛ siŋɛ/kiŋɛ Tindaana yire ta kaasɛ bo Tindaana la ti a me nyaa dikɛ wanɛ tɔ̃begɛ zom. Zom la, a ka iti Ko'om ita bu puan, a tari la Zom pugero la zɔna tingani la ta kaasa dee fabela bɔ'ɔra Tinganɛ la. Yɛta yele yeti, tu sɔyaaba Tinganɛ n de fu, fu san sirum bɔna mɛ wuu fum n daa bo se'em la, da basɛ ti tu paɛ yire la kɛ'ɛŋa. Basɛ ti tu nɛ' la ma'aserɛ kule. Tuma ka nyɛ Ko'om nyu bala zuo ti tu ka bɔ'ɔra fu Zom Ko'om dee bɔ'ɔra fo Zom pugero ma'a la.

A nyaa sãn ka'ɛ ba'asɛ ti pɔgesi kelum Kinkɛleŋa buyi, butã puan la ti ba za'an nyaa kaasa kula. Ti Tinganɛ la san sirum kɛ'ɛm ti a basɛ ti saa ŋmɛ ba kula. 

La me kelum dɛna la tinganɛ dina miŋa nuu puan ti solemiisi yuum da dee yeti ba wɛgɛ ti via (vea) tiŋa duma yuum ka nam bo ba dee yele ba ti la sisi mɛ ti ba koose ba yaaba bo saana, dee yaabeduma la Winɛ paŋa n kelum basɛ ti via (vea) tiŋa duma kelum tara tinganɛ n de yaabeduma kɛ'a zi'a la. Tinganɛ wa tari la yoko ti la ze'ele via (vea) mɔgerɛ la puan  tari bala ta yese tinganɛ la puan, ti bia ta'am kɛ yoko wa puan siŋɛ bala ta yese mɔgerɛ la puan. Via (vea) duma me kelum tara tingambila n boi Gɔŋa ti a yu'urɛ dɛna Atugegene, tinganɛ wa tari tiisi ma'a, Gɔŋa duma me ni ka'aseri ko'om bɔ'ɔra tinganɛ wa mɛ zusera ima'asum, pɔgedire, bidɔgerɛ lɔgerɔ la ba zo'e zo'e dee dɔla bini pu'usera bɔ'ɔra Winɛ farafara la n iŋɛ sɛla bo ba la. Tinganɛ wa tari la de'eŋo zi'a ti kɔma sina dɛ'ɛna, dee me kelum tara zinzonɔ ti ba yula tiisi la zuon. Tiŋa wa duma puurɛ pee mɛ la tinganɛ wa n gu'uri ba yɛsera be'em, yeletooro la yeleyooro n daani tinsi kaɛ mum la, tinganɛ wa me kelum tara sim zo'e zo'e ti ba bɔna tinganɛ la tiisi yogero puan ita siiro ti tiŋa la nɛreba lɔta dita, ba san ni ta yeti ba ka'ɛ  ko'om bo tinganɛ wa daarɛ, nɛra woo ni yɛɛ a fuo dee nyaa ta'am kɛ tinganɛ wa tiŋa, dee fu me san kelum tum la tumbe'o dee kɛ tinganɛ wa tiŋa, a wan basɛ ti a sim la dum sa'ɛ e ti a yese a tiŋa, pa'alɛ tii a ka boti dɛgerɔ bii tumbe'ero.  

## [[Viisɔgɔ Lɔgɛrɔ]]
Ayire Adongo

Ba dɔgɛ **Emmanuel Ayire Adongo** la 22nd Sapɔɔlegɔ, 1976, Dagaatɛŋa, Nadowli. A sɔ de la Joseph Aduŋɔ n ze’ele Booŋo Suu, Bongo Soe) n boi Booŋo so’olum. A sɔ de la tindaana gee me daa dɛna puleŋa ti ba pɔŋɛ e tuuma ti a lebe na zi’ire yire vo'ose, Booŋo Suu. 
A ma de la Mary Akolego n ze’ele Zio n boi Burekina so’olum, dɛna Asa’ampusega pɔyua, gee ti a ma me ze’ele Namɔboko.

## O Suku Dema
Ayirɛ de la a ma bia n tagelum bunii, dɛna a dayuusi sinuu puan. A ma dɔgɛ la kɔmpia, eŋa n pa’asɛ bunii a ma dɔgum puan gee a sɔ dɔgɛ la kɔmpia la ayila. A sɔ dayukiima yu’urɛ n de Asibi. Asibi n nyaa de ba yidaana, yizuo la puan. 
Ayirɛ siŋɛ karendeo la Wa tiŋa puan, Hamile paɛ JSS deto tunii gee ti ba pɔŋɛ a sɔ tuuma ti ba lebe kule Farefari tiŋa, 1990. A tɔkɛ a kareŋɔ la Booŋo Suu, Nba’asegɔŋan nyaa siŋɛ Booŋo SSS ba’asɛ 1994. 
A nyaa yuun siŋɛ la Bɔlega Nɛɛsi duma karedeo la puan ta za’amesɛ ba’asɛ 2000 ti ba yuun basɛ e Bɔlega Asibetin kãtɛ la n boi Zaarɛ tiŋa puan la.
 
Ayirɛ yuun gulesɛ gɔŋɔ n de Gurenɛ English Dictionary 2002 gee me daa yese yuuma laa 2003 ti ka yu’urɛ dɛna Daana. Yuuma ayoobi n daa boi laa la zuo. 
Ayirɛ me yuun viiseri la Gurenɛ ŋmaresi la dabesa yu’ura gee ti kiinduma basɛba me yuun bɔna a poorum. Naba Alex Abɔ’ɔsuŋɔ dɔgum pɔ’ɔya n yese Nyaarega gee yuun tuna URA Radio, Benedict Akakuli n yuun de Pa’ala gee yese Zɔkɔ, la John Atarebuurɔ n yuun ze’ele Zaarɛ gee yuun tuna yu’uŋɔ sukuu ɔfisi kãtɛ la n boi Bɔlega la.
 
Ayirɛ, tum zikara n boi imma’asum weleŋo zo'e zo'e magesɛ wuu; Zebilla, ta paɛ Bɔlega, tareba la  ta paɛ Ankara so'olum. A me kelum tum imma’asum weleŋo kãtɛ n de World Health Organisation, UNICEF gee nyaa bɔna la World Child Cancer, dɛna ba kɛ’ɛma n soe Afrika nɛresabesi tɛɛŋa tuuma la puan.

## Viisɔgɔ Lɔgerɔ